Държавен вестник, бр. 2, 2012 г., стр. 27

БРОЙ  2	
Д Ъ Р Ж А В Е Н  В Е С Т Н И К 	
СТР.  27  
(3) Стационарните обекти се нанасят на 
карта в М 1:25 000, като за всеки стациона­
рен обект лесозащитните станции попълват 
формуляр (приложение № 3).
Чл. 14. (1) В стационарните обекти на лесо­
защитните станции се събира информация за:
1. таксационна характеристика на насаж­
дението;
2. определяне на количествените и ка­
чествените показатели на популацията на 
насекомния вредител и здравословното му 
състояние;
3. определяне вида, размера и степента на 
заболяването на дървесната растителност и 
повредите.
(2) Събраната информация се отразява в 
сведение по образец (приложение № 3).
Раздел III
Лесопатологично обследване
Чл. 15. (1) Всяка година се провежда дву­
кратно обследване за установяване на здра­
вословното състояние на гората.
(2) Лесопатологичното обследване се про­
вежда задължително след констатирано напа­
дение от болести, вредители и други повреди. 
(3) При лесопатологичното обследване се 
установяват:
1. размерът на нападнатата площ;
2. видът на вредителя и повредата;
3. размерът на нанесената повреда в про­
центи.
Чл. 16. (1) Лесопатологичното обследване 
е текущо-оперативно и специално.
(2) Текущо-оперативното обследване се 
извършва всяка година в зависимост от био­
логията на вредителите и причинителите на 
заболявания и други повреди.
(3) На текущо-оперативно лесопатологично 
обследване подлежат:
1. действащи огнища от насекоми, болести 
и други повреди;
2. всички площи, в които при наблюдени­
ята са установени признаци за нападения от 
болести, болести и други повреди;
3. насаждения, в които през предходни 
години е имало стихийни бедствия – пожари, 
повреди от сняг и вятър, замърсяване, масово 
съхнене на дървета и др.;
4. горски разсадници и новосъздадени 
култури и естествени насаждения, в които са 
установени повреди по фиданките;
5. временни и постоянни складове за дър­
вени материали и насажденията в съседство 
с тях.
(4) Специално обследване се провежда при 
възникване на лесопатологичен проблем за 
отделна територия или за цялата страна, като 
масово съхнене на гори, поява и повреди от 
нов насекомен или друг вредител или причи­
нител на заболяване и др.
Чл. 17. (1) Лесопатологичното обследване 
се извършва маршрутно чрез залагане на 
пробни площи, моделни дървета, феромонови 
уловки и др. 
(2) Броят на пробните площи и моделните 
дървета се определят в зависимост от големи­
ната на обследваната площ и вида на вреди­
теля или заболяването. Те не могат да бъдат 
по-малко от 3 броя пробни площи, или 3 – 5 
броя моделни дървета за обект. Резултатите 
се отразяват в електронната информационна 
система и в дневник (приложения № 4 и 7).
Чл. 18. В началото на всяка година лесо­
защитните станции провеждат задължителен 
инструктаж на служителите с лесовъдско 
образование от РДГ, държавните и общин­
ските горски стопанства, ловните стопанства, 
УОГС и сдруженията по чл. 183 ЗГ, които ще 
извършват обследванията през годината.
Чл. 19. (1) В държавните гори лесопатоло­
гичното обследване се извършва от държавните 
горски и ловни стопанства, учебно-опитните 
стопанства и лесозащитните станции.
(2) В горите, собственост на общини и 
други юридически и физически лица и на 
сдруженията по чл. 183 ЗГ, лесопатологично­
то обследване се организира и финансира от 
собствениците на горите и се извършва от тях 
или от държавните горски или ловни стопан­
ства, на които това е възложено с договор. 
Резултатите от проведеното лесопатологично 
обследване се отразяват в приложение № 5 от 
собствениците на горите или от държавните 
горски и ловни стопанства, на които това е 
възложено с договор, и се представят в съот­
ветната регионална дирекция по горите (РДГ). 
(3) Лесопатологичното обследване се из­
вършва в срок до 10 октомври.
(4) Държавните горски и ловни стопанства 
обобщават резултатите от обследването на 
горите по видове собственост и изготвят све­
дение по образец (приложение № 5). В срок 
до 15 октомври държавните горски и ловни 
стопанства изпращат в РДГ сведението на 
хартиен и електронен носител.
(5) Регионалните дирекции по горите обо­
бщават сведенията по болести, вредители и 
други повреди по ДГС, ДЛС, УОГС и по вид 
собственост на горите, изготвят сведение по 
образец (приложение № 5) и в срок до 30 ок­
томври го изпращат в лесозащитните станции 
на хартиен и електронен носител заедно с 
обобщен обзор.
(6) Лесозащитните станции обобщават по­
лучените сведения, извършват корекции въз 
основа на лабораторните анализи, при необ­
ходимост обследват повторно на терена, след 
което попълват сведение-образец (приложение 
№ 5) и изготвят прогноза за нападенията от 
болести, вредители и други повреди, която 
представят на ИАГ заедно с протоколите от 
контролните проверки по чл. 20, ал. 3 в срок 
до 20 декември.